
DR.30.10.2013 91 

 

dan juga pelepasan untuk anak-anak yang diberi sebanyak RM1,000 dan RM800 kepada 
satu tahap yang lebih sensible bersesuaian dengan tahap ekonomi dan kos kehidupan 
pada hari ini. 

 Tuan Yang di-Pertua, pada teras yang ketiga iaitu mengunggul modal insan 
melalui meningkatkan kecemerlangan pendidikan. Saya untuk terus memartabatkan 
kecemerlangan pendidikan, saya ingin mengucapkan tahniah dengan pihak kerajaan yang 
akan membina sejumlah 33 sekolah baru. Saya merayu bagi pihak rakyat Pasir Gudang 
agar daripada 33 sekolah itu, dimasukkan sebuah sekolah menengah di satu kawasan 
daripada Pasir Gudang, di Taman Scientex di mana semasa lawatan Yang Amat Berhormat 
Timbalan Perdana Menteri yang juga Menteri Pelajaran ketika itu telah bersetuju agar 
sebuah sekolah dibina di tapak PTD 88679 kerana kepadatan penduduk.  

Kawasan itu sahaja, anak-anak terpaksa pergi ke sekolah yang agak jauh untuk mereka 
menimba ilmu.  

 Bagi teras yang kelima di bawah tajuk mensejahterakan kehidupan rakyat dan juga 
perkhidmatan kesihatan berkualiti, saya ingin mengambil kesempatan mengucapkan 
setinggi tahniah kepada pihak kerajaan kerana telah meneruskan khidmat bakti dengan 
memberi perkhidmatan hospital dan klinik termurah di rantau ini. Saya juga ingin mengambil 
kesempatan ini agar pihak kementerian memastikan agar sebuah hospital kerajaan seperti 
yang telah dijanjikan dan pecah tanah pun telah dilaksanakan hampir dua tahun yang lepas 
di tapak PTD 14075 disegerakan.  

 Ini memandangkan Pasir Gudang adalah sebuah kawasan industri, penduduknya 
mencecah 300,000 orang tetapi kami tidak mempunyai hospital kerajaan, hospital swasta 
memang ada. Jadi jarak untuk pergi ke hospital kerajaan memakan masa lebih kurang 30 
minit ke 40 minit. Itu pun kalau jalan clear. Kalau jalan jem, dengan keadaan highway yang 
sedia ada yang dalam pembinaan ini boleh silap hari bulan yang hendak terberanak pun 
boleh. [Ketawa] Bahaya. Jadi, saya yakin kerajaan telah memberi janjinya dan akan 
mengotakan janjinya. Juga insya-Allah kita adalah sebuah kerajaan yang menepati janji.  

Saya juga memohon agar dinaik taraf poliklinik kerajaan yang sedia ada di dalam 
kawasan Pasir Gudang. Kalau waktu pagi setiap hari Rabu, kesian saya pergi ke sana Tuan 
Yang di-Pertua, ibu-ibu mengandung, kerana klinik itu bercampur dengan pelbagai rawatan 
termasuklah rawatan ataupun pemeriksaan bulanan ibu-ibu mengandung ini. Tidak ada 
tempat yang sempurna hendak duduk. Duduk di tepi-tepi tinggi tembok itu kerana 
keadaannya terlampau sempit. Jadi, apalah kiranya dengan bajet yang ada ini dapatlah 
diruangkan sedikit kepada poliklinik kerajaan yang berada di Pasir Gudang ini untuk dinaik 
taraf.  

Tuan Yang di-Pertua, teras kelima di dalam mensejahterakan kehidupan rakyat 
dalam usaha meningkatkan peranan wanita dan mensejahterakan keluarga. Suka saya 
menekankan di sini seperti yang telah dinyatakan di dalam bajet kali ini iaitu waktu kerja 
anjal, flexi work hours yang akan diberi pelepasan kepada majikan, pelepasan cukai kepada 
majikan yang menjalannya. Flexi work hours ini bunyinya agak mudah, tetapi 

pelaksanaannya oleh pihak majikan tidak semudah itu. 

Jadi suka saya mencadangkan agar sebuah badan diwujudkan untuk memantau 
perkara ini. Pendaftaran dan kemudian salurkan kepada majikan-majikan yang 
memerlukan. Bila kita kata flexi work hours, dia tidak bolehlah kalau kita melibatkan wanita 

untuk bekerja, tidaklah boleh dilibatkan waktu kerja yang panjang. Dia harusnya pendek 
dan bersesuaian untuk menyesuaikan dengan keadaan kehidupan sebuah keluarga. Sekali 
gus perkara ini tentunya dapat dijalankan secara serentak bagi mengimbangi, 
mengurangkan kebergantungan kepada pekerja-pekerja asing. Kita lihat kerajaan melalui 
kementerian, semalam pun bila saya bertanya soalan mengatakan berusaha sedaya upaya.  

Akan tetapi mekanismenya sangat penting Tuan Yang di-Pertua iaitu bagaimana 
kita hendak mengurangkan kebergantungan kepada pekerja asing ini. Pekerja yang dalam 
negeri kita yang sudah bayar, yang sah tu satu hallah. Apa yang saya cukup risau ini yang 
tidak sah. Menikmati segala kemudahan, dia untung, majikan untung, yang rugi kerajaan. 
Rakyat pun rugi juga kerana mereka menikmati subsidi kita. Jadi daripada mereka dibiarkan 
terus bekerja di dalam negara ini tanpa kita mendapat hasil sebagai kerajaan, eloklah 



dan juga pelepasan untuk anak-anak yang diberi sebanyak RM1,000 dan RM800 kepada satu tahap yang lebih sensible bersesuaian dengan tahap ekonomi dan kos kehidupan pada hari ini. Tuan Yang di-Pertua, pada teras yang ketiga iaitu mengunggul modal insan melalui meningkatkan kecemerlangan pendidikan. Saya untuk terus memartabatkan kecemerlangan pendidikan, saya ingin mengucapkan tahniah dengan pihak kerajaan yang akan membina sejumlah 33 sekolah baru. Saya merayu bagi pihak rakyat Pasir Gudang agar daripada 33 sekolah itu, dimasukkan sebuah sekolah menengah di satu kawasan daripada Pasir Gudang, di Taman Scientex di mana semasa lawatan Yang Amat Berhormat Timbalan Perdana Menteri yang juga Menteri Pelajaran ketika itu telah bersetuju agar sebuah sekolah dibina di tapak PTD 88679 kerana kepadatan penduduk. Kawasan itu sahaja, anak-anak terpaksa pergi ke sekolah yang agak jauh untuk mereka menimba ilmu. Bagi teras yang kelima di bawah tajuk mensejahterakan kehidupan rakyat dan juga perkhidmatan kesihatan berkualiti, saya ingin mengambil kesempatan mengucapkan setinggi tahniah kepada pihak kerajaan kerana telah meneruskan khidmat bakti dengan memberi perkhidmatan hospital dan klinik termurah di rantau ini. Saya juga ingin mengambil kesempatan ini agar pihak kementerian memastikan agar sebuah hospital kerajaan seperti yang telah dijanjikan dan pecah tanah pun telah dilaksanakan hampir dua tahun yang lepas di tapak PTD 14075 disegerakan. Ini memandangkan Pasir Gudang adalah sebuah kawasan industri, penduduknya mencecah 300,000 orang tetapi kami tidak mempunyai hospital kerajaan, hospital swasta memang ada. Jadi jarak untuk pergi ke hospital kerajaan memakan masa lebih kurang 30 minit ke 40 minit. Itu pun kalau jalan clear. Kalau jalan jem, dengan keadaan highway yang sedia ada yang dalam pembinaan ini boleh silap hari bulan yang hendak terberanak pun boleh. [Ketawa] Bahaya. Jadi, saya yakin kerajaan telah memberi janjinya dan akan mengotakan janjinya. Juga insya-Allah kita adalah sebuah kerajaan yang menepati janji. Saya juga memohon agar dinaik taraf poliklinik kerajaan yang sedia ada di dalam kawasan Pasir Gudang. Kalau waktu pagi setiap hari Rabu, kesian saya pergi ke sana Tuan Yang di-Pertua, ibu-ibu mengandung, kerana klinik itu bercampur dengan pelbagai rawatan termasuklah rawatan ataupun pemeriksaan bulanan ibu-ibu mengandung ini. Tidak ada tempat yang sempurna hendak duduk. Duduk di tepi-tepi tinggi tembok itu kerana keadaannya terlampau sempit. Jadi, apalah kiranya dengan bajet yang ada ini dapatlah diruangkan sedikit kepada poliklinik kerajaan yang berada di Pasir Gudang ini untuk dinaik taraf. Tuan Yang di-Pertua, teras kelima di dalam mensejahterakan kehidupan rakyat dalam usaha meningkatkan peranan wanita dan mensejahterakan keluarga. Suka saya menekankan di sini seperti yang telah dinyatakan di dalam bajet kali ini iaitu waktu kerja anjal, flexi work hours yang akan diberi pelepasan kepada majikan, pelepasan cukai kepada majikan yang menjalannya. Flexi work hours ini bunyinya agak mudah, tetapi. pelaksanaannya oleh pihak majikan tidak semudah itu. Jadi suka saya mencadangkan agar sebuah badan diwujudkan untuk memantau perkara ini. Pendaftaran dan kemudian salurkan kepada majikan-majikan yang memerlukan. Bila kita kata flexi work hours, dia tidak bolehlah kalau kita melibatkan wanita. untuk bekerja, tidaklah boleh dilibatkan waktu kerja yang panjang. Dia harusnya pendek dan bersesuaian untuk menyesuaikan dengan keadaan kehidupan sebuah keluarga. Sekali gus perkara ini tentunya dapat dijalankan secara serentak bagi mengimbangi, mengurangkan kebergantungan kepada pekerja-pekerja asing. Kita lihat kerajaan melalui kementerian, semalam pun bila saya bertanya soalan mengatakan berusaha sedaya upaya. Akan tetapi mekanismenya sangat penting Tuan Yang di-Pertua iaitu bagaimana kita hendak mengurangkan kebergantungan kepada pekerja asing ini. Pekerja yang dalam negeri kita yang sudah bayar, yang sah tu satu hallah. Apa yang saya cukup risau ini yang tidak sah. Menikmati segala kemudahan, dia untung, majikan untung, yang rugi kerajaan. Rakyat pun rugi juga kerana mereka menikmati subsidi kita. Jadi daripada mereka dibiarkan terus bekerja di dalam negara ini tanpa kita mendapat hasil sebagai kerajaan, eloklah.